**Tiszavasvári Város Önkormányzata**

**Képviselő-testületének**

**74/2021. (IX.30.) Kt. számú**

**határozata**

**A Tiszavasvári, Széles u. 1. sz. alatti Közösségi Ház használatára kötött szerződések utólagos jóváhagyásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1. A Képviselő-testület utólagosan **jóváhagyja** a Tiszavasvári, **Széles u. 1**. sz. alatti Közösségi Ház 80 m2 nagyságú részének ingyenes használatára a **Magyarországi Magiszter Alapítvánnyal** (székhelye: 4024 Debrecen, Wesselényi u. 4/B.) **2021. szeptember 01. napjától** kötött, a határozat 1. mellékletében található használati szerződést.

Felkéri a polgármestert, hogy a Képviselő-testület döntéséről tájékoztassa a Magyarországi Magiszter Alapítványt.

Határidő: azonnal Felelős: Szőke Zoltán polgármester

2. A Képviselő-testület utólagosan **jóváhagyja** a Tiszavasvári, **Széles u. 1**. sz. alatti Közösségi Ház 80 m2 nagyságú részének bérletére a **Nyírségi Szociális Centrummal** (székhelye: 4400 Nyíregyháza, Szűrszabó u. 4.) **2021. szeptember 01. napjától** kötött, a határozat 2. mellékletében található bérleti szerződést.

Felkéri a polgármestert, hogy a Képviselő-testület döntéséről tájékoztassa a Nyírségi Szociális Centrumot.

Határidő: azonnal Felelős: Szőke Zoltán polgármester

**Szőke Zoltán dr. Kórik Zsuzsanna**

**polgármester jegyző**